Datum: 10.6.2020

Spoštovani,

posredujemo vam odgovor na vprašanje gospodarskega subjekta za javno naročilo št. VKS-93/20 – Sanacija ČN Podolnica, ki smo ga prejeli preko Portala javnih naročil.

VPRAŠANJE:

Pozdravljeni,

pri popisu imate v zavihku ČN pri postavki št. 12 navedeno:
Postavitev montažnega kontejnerja brez dna poleg obstoječega kontejnerja na pripravljeno temeljno ploščo. ...
Ali imate kot naročnik kakšne zahteve, kako mora biti pripravljena temeljna plošča pod kontejnerjem (zalikana ali metličena)?

ODGOVOR:

Tlak temeljne plošče pod kontejnerjem mora biti obdelan z epoksi premazom debeline 1,5 do 3 mm in protidrsnim posipom.

VPRAŠANJE:

Izdelava strehe nad kontejnerjenm/a? Iz tehničnega poročila in načrtov ni razvidno kako naj bo izdelana strešna konstrukcija za dvokapno streho nad kontejnerjema. Kakšen mora biti material konstrukcije?

ODGOVOR:

Strešna konstrukcija mora biti izdelana iz sestavljenih jeklenih elementov - cevi.  Protikorozijsko zaščitena - vroče cinkana in prašno lakirana konstrukcija je vijačena v nosilni del kontejnerja. Prekritje strehe, zaključne strešne obrobe in odtočni žlebovi so iz vroče cinkane, prašno lakirane pločevine. Barva elementov se prilagodi glede na barvo obstoječega kontejnerja.

VPRAŠANJE:

Pokrov nad jaškom? Detajlno ni specificirana izvedba plastičnega pokrova nad umiritvenim jaškom? Pohodnost/povoznost?

ODGOVOR:

Pokrov umiritvenega jaška in vsi ostali pokrovi morajo biti pohodni, ustrezne nosilnosti, z izvedenimi potrebnimi ojačitvami. Pritrjeni morajo biti na tečajih, varovalom proti zapiranju in izdelanim nastavkom za ključavnico - obešanko.

Lepo pozdravljeni!

JAVNI HOLDING Ljubljana, d.o.o.

Sektor za javna naročila